**MEGHÍVÓ
szociális gazdaságfejlesztési fórum sorozat (5 alkalom)**

**1. fóruma**

A Kőszeg Város Önkormányzata által koordinált „Esélyteremtési akcióprogram a Kőszegi Járásban” című, ÁROP-1.A.3-2014-2014-0019 számú projekt keretében a cél a járási együttműködés megvalósítása az esélyegyenlőség biztosítása érdekében. Az elmúlt 4 hónapban létrejött a Kőszegi Járási Felzárkózási Kerekasztal, elkészült a programtervet megalapozó helyzetelemzés, és a szeptember végéig tartó időszakban alakulnak ki a jövőben megvalósítandó intézkedések.

A közfoglalkoztatás és az elsődleges munkaerőpiac (versenyszféra) között elhelyezkedő szociális gazdaságnak fontos szerepe van a hátrányos helyzetűek foglalkoztatásában. A szektor messze nem használja ki a benne rejlő lehetőségeket. A térségben megfogalmazódott szociális szövetkezet létrehozása önkormányzati részvétellel, de fontos további cél a vállalatok felelős foglalkoztatási gyakorlatainak megismertetése, a jó példák terjesztése, új típusú CSR programok indítása civil és vállalkozói partnerséggel. A fórumsorozat első két alkalma az elméletei kereteket, hátteret, magyarországi gyakorlatokat mutatja be, majd a 3-5. fórumon a helyi fejlesztések megalapozása történik.

**Kérem Önt, hogy fogadja el a meghívásunkat és vegyen részt az 1. fórumon!**

A fórumra **2015. szeptember 8-án 14.00 órakor** kerül sor a

**Csepregi Közös Önkormányzati Hivatalban** (9735 Csepreg, Széchenyi tér 27.)

**PROGRAM:**

13:30 - 14:00 Regisztráció, majd megnyitó

14:00 - 14:30 Társadalmilag felelős működések különböző színterei a non profit, for profit és állami, önkormányzati szektorban – Herpainé Márkus Ágnes szakértő, Társadalmi Összetartozásért Alapítvány

14:30 - 15:00 Szociális szövetkezetek Magyarországon - Németh László elnök, Szociális Szövetkezetek Országos Szövetsége

15:00 - 15:20 Az OFA szociális gazdaságot támogató szolgáltatásai – Királyné Kerék Anikó kirendeltség-vezető, OFA Nonprofit Kft.

15:20 - 15:30 Szünet

15:30 - 16:30 Fórum az előadók által felvetett témák alapján

Részvételére feltétlenül számítok!

Kőszeg, 2015. augusztus 27.

Tisztelettel:

 …………………………………………….

 Huber László

 polgármester s.k.